Všeobecne záväzné nariadenie
hlavného mesta Slovenskej republiky Bratislavy
č. 4/2005
z 28. apríla 2005
o určení názvov novovzniknutých ulíc, námestia a parkov v mestských častiach Bratislava–Rusovce, Bratislava-Vajnory, Bratislava-Vrakuňa, Bratislava-Záhorská Bystrica a o zmene názvu ulice v mestskej časti Bratislava–Rusovce
Mestské zastupiteľstvo hlavného mesta Slovenskej republiky Bratislavy podľa § 6 a § 2b zákona Slovenskej národnej rady č. 369/1990 Zb. o obecnom zriadení v znení neskorších predpisov, prílohy č. 1, položka č. 52 Štatútu hlavného mesta Slovenskej republiky Bratislavy a vyhlášky Ministerstva vnútra Slovenskej republiky č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb ustanovuje:

§ 1
Úvodné ustanovenie
(1)  Toto všeobecne záväzné nariadenie (ďalej len „nariadenie“)
a)	určuje názvy novovzniknutých ulíc, námestia a parkov, ktoré vznikli výstavbou miestnych komunikácií v mestských častiach Bratislava–Rusovce, Bratislava-Vajnory, Bratislava-Vrakuňa a Bratislava-Záhorská Bystrica,
b)	mení názov ulice v mestskej časti Bratislava-Rusovce.
(2)  Navrhované názvy novovzniknutých ulíc, námestí, parkov a zmena názvu ulice boli schválené miestnym zastupiteľstvom mestskej časti Bratislava-Rusovce uzneseniami č. 17/2000, č. 77/2000, č. 99/2003, č. 121/2003, miestnym zastupiteľstvom mestskej časti Bratislava–Vajnory uzneseniami č. 294/2005, č. 228/2004, miestnym zastupiteľstvom mestskej časti Bratislava-Vrakuňa uznesením č. 72/1998 a miestnym zastupiteľstvom mestskej časti Bratislava-Záhorská Bystrica uznesením č. 254/2004.

§ 2
Určenie názvov ulíc
(1)  Mestskej časti Bratislava-Rusovce sa určujú pre novovzniknuté ulice názvy 
a)	v lokalite Stephaneum
1.	Bronzová ulica,
2.	Druidská ulica,
3.	Ilýrska ulica,
4.	Keltská ulica,
5.	Laténska ulica,
6.	Ulica Pri gaštanovej aleji,
7.	Ulica Pri vodnej veži,
b)	v lokalite Prímestské bývanie
1.	Starorímska ulica,
2.	Fláviovska ulica,
3.	Tibériova ulica,
4.	Antická ulica,
5.	Trajánova ulica,
6.	Hadriánova ulica,
7.	Septimiova ulica,
8.	Longobardská ulica,
9.	Svébska ulica,
c)	v lokalite za zdravotným strediskom Lónyaiová ulica.
(2)  V mestskej časti Bratislava-Vajnory sa určujú pre novovzniknuté ulice názvy
a)	v lokalite Pod Válkom
Ulica Nad Válkom,
b)	v lokalite Pri pastierni
Ulica Pri pastierni,
c)	v lokalite Rybničná ulica 
Ulica Alviano,
d)	pre plochu ohraničenú cirkevnou školou,
Osloboditeľskou ulicou, Baničovou ulicou 
a oplotením areálu kostola 
Námestie Titusa Zemana, 
e)	pre plochu medzi ulicami Na doline, Za farou, 
Kratiny 
a detským ihriskom 
Park Ferdiša Jurigu,
f)	pre plochu medzi poštou a kostolom 
Park pod lipami.
(3)  V mestskej časti Bratislava–Vrakuňa sa určujú pre novovzniknuté ulice názvy
a)	v lokalite Horné Diely
1.	Píniová ulica,
2.	Amarelková ulica,
b)	v lokalite časti Hrušov 
Ostružinová ulica,
c)	v lokalite časti Podpriehradná - Priehradná
1.	Blatúchová ulica,
2.	Anízová ulica, 
3.	Rascová ulica, 
4.	Tymiánová ulica.
(4)  V mestskej časti Bratislava–Záhorská Bystrica sa určujú pre novovzniknuté ulice názvy
a)	v lokalite pod Holým vrchom 
Ulica Pri Vápenickom potoku, 
b)	v lokalite priestoru Vrbársky potok 
Vrbárska ulica, 
c)	v lokalite v mieste Sekýľ 
Sekýľska ulica, 
d)	v lokalite Leopoldov majer (pôvodný názov) 
Ulica Leopoldov majer. 

§ 3
Zmena názvu ulice
V mestskej časti Bratislava-Rusovce sa mení názov Kórejskej ulice na Gerulatskú ulicu.

§ 4
Spoločné ustanovenia
(1)  Grafické znázornenie novovzniknutých ulíc, námestia, parkov a zmeneného názvu ulice je vyznačené v situačných plánoch č. 1 až č. 11, ktoré tvoria prílohu tohto nariadenia.
(2)  Označenie novovzniknutých ulíc, námestia, parkov a zmeneného názvu ulice určených týmto nariadením vykoná v príslušných mestských častiach na vlastné náklady hlavné mesto Slovenskej republiky Bratislava (ďalej len „hlavné mesto“).
(3)  Hlavné mesto zapíše novovzniknuté názvy ulíc námestia, parkov a zmenený názov ulice určené týmto nariadením do evidencie názvov ulíc a verejných priestranstiev vedených hlavným mestom.

§ 5
Účinnosť
Toto nariadenie nadobúda účinnosť 22. mája 2005.

Ing. Andrej Ďurkovský
primátor